钦定古今图书集成/明伦汇编/闺媛典/第321卷 > 皇清五十四 > 庄振猷妻蒋氏
## 钦定古今图书集成/明伦汇编/闺媛典/第321卷 > 皇清五十四 > 庄振猷妻蒋氏

按《福建通志》：“蒋氏，名闰，福清庄振猷妻也。少有慧性，能知书，识大义。年十八，归于庄。时振猷兄振徽任粤东，振猷婚仅三月，即往兄署，五年未得归。旋闻父疾，奔至家，而父已殁。振猷性至孝，哀毁苫次，与蒋氏未曾一面。不匝月而得疾，寻卒。氏年才二十二，痛不欲生，因抚一孤，勉存视息。及孤稍长，督课甚严，终不以” 爱弛。时家贫，每藉织纴以佐灯膏，而孤亦奋志力学，迄有成立。康熙五十八年，邑人吁请有司奉

旨建坊旌表焉。子定，莆田县学训导。